Fassbinder laget over 40 filmer i løpet av sin 13 år lange karriere. I tillegg til spillefilmer produserte han fire TV-serier med totalt 23 episoder, satte opp en rekke teaterstykker, og arbeidet som kameramann og skuespiller for andre regissører. Det høye produksjonstempoet skyldtes delvis at han samarbeidet med et fast ensemble av skuespillere. Blant de mest kjente var Hanna Schygulla, Margit Carstensen og Irm Hermann.